Breytingar á menningu innan rótgróinna fyrirtækja
Í verkefni þessu leitast rannsakandi við að kanna breytingu á menningu innan rótgróinna fyrirtækja. Rannsóknarspurningarnar sem leitast er svara við eru: Eru mælingar í samræmi við upplifun starfsfólks? Hvaða aðferðum breytingastjórnunar var beytt við framkvæmd breytinganna? Var unnið út frá nýrri stefnu og gildum? Við framkvæmd rannsóknarinnar leitaðist rannsakandi við að athuga hvort að upplifun starfsmanna væri í samræmi við mælingar, hvaða aðferðum var beytt og síðast hvort unnið var útfrá nýrri stefnu og nýjum gildum. Notast var við eigindlega rannsóknaraðferð þar sem voru tekin viðtöl við starfsmenn og svör þeirra borin saman við kannanir frá fyrirtækinu X. Í fræðilegum bakgrunni verkefnisins er meðal annars skoðað hugtakið breytingastjórnun, ýmsar kenningar, ástæðu breytinga, tegund þeirra og stærð og þörfina á breytingum. Niðurstöður rannsóknarinnar eru ekki afgerandi á öllum sviðum, en höfundi þykir þær áhugaverðar og vert að skoða betur t.d. raunverulega starfsánægju og upplýsingaflæði innan fyrirtækja.
Networked Digital Library of Theses and Dissertations